Polisieman, passasier se liggame in motor gekryŉ Polisiebeampte en nog ŉ man se liggame is Maandagoggend in ŉ motor in Umlazi in Durban, KwaZulu-Natal gevind. Kol. Jay Naicker, woordvoerder van die polisie, sê konst. Sizwe Mhlongo (26) se liggaam is in die bestuurdersitplek gevind. Die liggaam van ŉ ongeïdentifiseerde man in sy 20’s is ook in die motor gevind. Naicker sê inwoners het Maandagaand skote naby die Umlazi sekondêre skool gehoor maar was te bang om te gaan ondersoek instel. Naicker sê Mhlongo se dienspistool is op die toneel gevind en dat forensiese toeste gedoen word om vas te stel of dit in die skietery gebruik is. “In die stadium wil ons nie spekuleer oor wat gebeur het nie en sal ons wag vir die uitslae van die nadoodse ondersoek en ballistiese toetse om te bepaal wat gebeur het.” Naicker sê ŉ geregtelikde doodsondersoek is geopen en die polisie ondersoek ŉ saak van moord.